**MUNICIPIUL SATU MARE**

Aparatul de Specialitate a Primarului

Serviciul Patrimoniu, Concesionări, Închirieri

Nr. 49167/26.08.2024

În temeiul prevederilor art. 136 alin. (8) lit. b) din OUG nr. 57/2019 privind Codul administrativ cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre privind respingerea solicitării de prelungire a dreptului de folosință gratuită asupra imobilului CT3 Carpați 2, situat în municipiul Satu Mare, str. Fântânele, FN.

 Prin adresa nr. 39/15.06.2024, înregistrată la Primăria Municipiului Satu Mare sub nr. 37404/20.06.2024, Clubul Sportiv Dinamo M.S.M. 2004 Satu Mare,

solicită demararea procedurilor în vederea aprobării de către Consiliul Local al Municipiului Satu Mare de prelungire a dreptului de folosință gratuită asupra imobilului CT3 Carpați 2, situat în municipiul Satu Mare, str. Fântânele, FN.

 În anul 2004, prin Hotărârea Consiliului Local Satu Mare nr. 32, imobilul CT3 Carpați 2, a trecut din administrarea R.A. Comunala în administrarea Clubului Sportiv Dinamo Satu Mare pe o perioadă de 10 ani. Ulterior la data de 31.08.2005 s-a încheiat Protocolul de predare primire între părți, înregistrat sub nr. 19192.

 În ședinta din luna mai a anului 2014, Clubului Sportiv Dinamo M.S.M. 2004 Satu Mare i-a fost acordat un drept de folosință gratuită prin Hotărârea Consiliului Local Satu Mare nr. 107/29.05.2014 pe o perioadă de 10 ani.

 Conform prevederilor art. 362 alin (2) din O.U.G nr.57/2019 privind Codul Administrativ, cu modificările și completările ulterioare, conform căruia bunurile proprietatea privată a municipiului, pot fi date în folosință gratuită *persoanelor juridice fără scop lucrativ, care desfășoară activitate de binefacere sau de utilitate publică, ori serviciilor publice.*

 Clubul Sportiv Dinamo M.S.M. 2004 Satu Mare nu a făcut dovada că se încadrează în nici una din cerințele relatate mai sus drept urmare solicitarea nu se încadrează în prevederile legale.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

 Șef serviciu

Faur Mihaela

Faur Mihaela/ 2 ex.